Ernst Bohle

Ernst Wilhelm Bohle (født 28. juli 1903 i Bradford i England, død 9. november 1960 i Düsseldorf) var en tysk økonom, nasjonalsosialist og general i SS  (SS-Obergruppenführer). Han var leder (Gauleiter) for nazistpartiets utenlandsorganisasjon (NSDAP/AO) fra 1933 til 1945 og medlem i Riksdagen i Det tredje riket.

 Liv og virke 
 Bakgrunn 
Bohles far var skolelærer og ingeniør som hadde emigrert til England, men flyttet med familien til Cape Town da Bohle var  tre år.

Ernst Bohle studerte statsvitenskap og handel/administrasjon i Köln og Berlin og ble uteksaminert fra Handelshøyskolen i Berlin i 1923. Han giftet seg med Gertrud Bachmann i november 1925 og arbeidet med eksport og import i Rhinland fra 1924 til 1930. Bohle arbeidet som direktør for et stort bilfirma i Hamburg fra 1930 til juni 1933.

 Nazitiden 
Ernst Wilhelm Bohle ble medlem av NSDAP 1. mars 1932. 13. september 1933 ble han medlem av Schutzstaffel (SS), partiets ideologiske eliteorganisasjon. Han ble forfremmet til SS-Gruppenführer 20. april 1937 og SS-Obergruppenführer 21. juni 1943.

Bohle startet karrieren i nazipartiet NSDAP i desember 1931 da han meldte seg til frivillig assistent for dr. Hans Nieland, lederen for NSDAP Auslands-Organisation (NSDAP/AO), utenlandsorganisasjonen til partiet. 8. mai 1932 ble Nieland leder for politiet i Hamburg, og Bohle overtok da stillingen som leder for utenlandsorganisasjonen.

Bohle var medlem av Riksdagen fra 1933 til 1945 som representant fra Württemberg, og fra 1937 til 1945  statssekretær i utenriksdepartementet (Auswärtiges Amt). Fra 3. oktober 1933 tilhørte han staben til Rudolf Hess, og skulle bli en av dem som Hess hadde som særlig nær rådgiver og medarbeider. Han arbeidet i utenriksministeriets utenlandsorganisasjon som holdt tilsyn med tyske borgere i fremmende land; under Bohles ledelse ble virksomheten utvidet til verdensomspennende.

Etter at Rudolf Hess foretok sin flyvning til Storbritannia i 1941, ble Bohles situasjon i utenriksdepartementet anstrengende, for man mistenkte ham for å ha vært informert i forkant om hva Hess hadde satt seg fore. Von Ribbentrop trengte ham ut av embedet mot slutten i 1941, men han beholdt sin statatssekretærrang til 1945.

 Etter krigsslutt 
Bohle fikk fem år i forbedringsanstalt i den såkalte Ministerieprosessen (tysk: Wilhelmstraßen-Prozeß) i april 1949, men han ble benådet allerede 21. desember samme året. 

Deretter ble han handelsmann i Hamburg. Han gjorde også en innsats for å reformere en organisasjon for utviklingen av tysk - sørafrikansk bilateral handel. 

 Referanser 

 Litteratur 
 Helge Dvorak: Biographisches Lexikon der Deutschen Burschenschaft. Band I: Politiker. Teilband 1: A–E. Heidelberg 1996, ISBN 3-8253-0339-X, S. 117–118.
 Emil Ehrich: Die Auslands-Organisation der NSDAP. Junker & Dünnhaupt, 1937. (Schriften der Deutschen Hochschule für Politik: 2, Der organisatorische Aufbau des Dritten Reiches; 13)
 Frank-Rutger Hausmann: Ernst-Wilhelm Bohle. Gauleiter im Dienst von Partei und Staat. (Zeitgeschichtliche Forschungen, Band 38). Duncker & Humblot, Berlin 2009, ISBN 978-3-428-12862-4.
 Louis de Jong: The German fifth column in the Second World War. Übersetzt aus dem Niederländischen von C. M. Geyl. Rev. ed.: Routledge, London 1956, mit Landkarten (niederländ. Originaltitel: De duitse vijfde colonne in de tweede wereldoorlog)
 Ernst Klee: Das Personenlexikon zum Dritten Reich. Wer war was vor und nach 1945. Aktualisierte Ausg.: S. Fischer, Frankfurt am Main 2005, ISBN 3-596-16048-0.
 Tammo Luther: Volkstumspolitik des Deutschen Reiches 1933–1938: die Auslanddeutschen im Spannungsfeld zwischen Traditionalisten und Nationalsozialisten. Steiner, Stuttgart 2004, ISBN 3-515-08535-1. (Historische Mitteilungen, Beiheft; Bd. 55.) (Zugl.: Univ., Diss., Kiel 2002)
 Donald M. McKale: The swastika outside Germany. Kent State Univ. Press, Kent, Ohio 1977, ISBN 0-87338-209-9.
 Donald M. McKale: Ernst Wilhelm Bohle, Chef der Auslandsorganisation (AO). In Roland Smelser; Rainer Zitelmann Hrsg.: Die braune Elite. Band 2: 21 weitere biographische Skizzen. 4. aktual. Auflage. Wissenschaftliche Buchgesellschaft (WBG), Darmstadt 1999, ISBN 3-534-14460-0, S. 26–39.
 Jürgen Müller: Nationalsozialismus in Lateinamerika. Die Auslandsorganisation der NSDAP in Argentinien, Brasilien, Chile und Mexiko 1931–1945. (Historamericana, 3). Akademischer Verlag Heinz, Stuttgart 1997, ISBN 3-88099-672-5. (zugl.: Univ., Diss., Heidelberg 1995)
 Wolfgang Reith: 50 Jahre Unterstützung fürs Südliche Afrika. Gastbeitrag zum 50-jährigen Jubiläum des Düsseldorfer Kreises der Deutsch-Südafrikanischen Gesellschaft. Neuss, 3. September 2005.

Kategori:Personer fra Bradford
Kategori:Personer fra Cape Town
Kategori:Tyske nazister
Kategori:SS-generaler
Kategori:Tyske statssekretærer
Kategori:Tyske forretningsfolk
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av NSDAP (innmeldt 1925–1932)
Kategori:Tyskere dømt for forbrytelser begått under andre verdenskrig
Kategori:Tiltalte i Nürnbergprosessene
Kategori:Personer som har blitt benådet
Kategori:Tyske krigsfanger under andre verdenskrig
Kategori:NSDAP-funksjonærer
Kategori:Medlemmer av Riksdagen (1933-1945)